સંજય મેનાબેન રાવલ એ “ભયમુક્ત જીવન અને વ્યક્તિત્વ વિકાસ” માટેના એક બહુ જાણીતા ગુજરાતી સ્પીકર છે. વ્યવસાયે તેઓ એક બિલ્ડર, લેખક અને “વિટામીન શી” ગુજરાતી ફિલ્મના પ્રોડ્યુસર છે. તેઓ બૂકસ્ટોર, જીમ, લાઈફસ્ટાઈલ સ્ટોર અને હોટેલ પણ ધરાવે છે. તેઓ રોજબરોજના ઉદાહરણો દ્વારા સાચી તથા એકદમ ઉપયોગી માહિતી સમજાવવાની ગજબની ક્ષમતા ધરાવે છે. તેઓ વ્યક્તિઓને ભયમુક્ત જીવન, વ્યકિતત્વ વિકાસ અને હકારાત્મક જીવન જીવવા માટે પ્રેરણા આપે છે. ઘણી જ જાણીતી સંસ્થાઓ, સ્કૂલ, કોલેજ અને કંપનીઓની ખાસ ઇવેન્ટ્સમાં તેઓને “ભયમુક્ત જીવન અને વ્યક્તિત્વ વિકાસ” ના સેમીનાર માટે લગભગ ૫ વર્ષથી આમંત્રિત કરવામાં આવે છે સંજય રાવલના બધા જ સેમીનાર વિનામૂલ્યે કરવામાં આવે છે. તેઓ આ બધાજ સેમીનાર કોઈ પણ પ્રકારના વળતરની અપેક્ષા વિના કરે છે. તેઓના જીવનનો હેતુ વિદ્યાર્થીઓને પ્રોત્સાહિત કરીને તેઓમાં વિશ્વાસ જગાડવાનો, વાંચન અને કસરત માટે પ્રોત્સાહન આપવાનો છે. તેઓએ છેલ્લા ૫ વર્ષમાં ૧,૧૦૦ થી વધારે સેમીનાર કર્યા છે.